Alex Nedeljkovic

**Alexander** „**Alex**“ **Nedeljkovic** (* 7. január 1996, Parma, Ohio, USA) je americký profesionálny hokejový brankár, ktorý aktuálne pôsobí v tíme San Jose Sharks v National Hockey League. V roku 2021 bol nominovaný na Calder Memorial Trophy pre najlepšieho nováčika NHL a v roku 2019 ocenenie pre najlepšieho brankára American Hockey League.

## Kariéra
Alex Nedeljkovic patril vo svojej juniorskej kariére k najvýraznejším americkým brankárskym prospektom. Pôsobil v kanadskej Ontario Hockey League a bol aj v americkom národnom tíme do 18 rokov. V OHL patril k najvýraznejším prospektom, keď v roku 2014 bol vyhlásený za najlepšieho brankára ligy a dvakrát bol menovaný do prvého All-Star tímu a dvakrát do tretieho.

Spojené štáty reprezentoval na jedných Majstrovstvách sveta hráčov do 18 rokov (2014), kde získal zlatú medailu a na dvoch Majstrovstvách sveta hráčov do 20 rokov (2015, 2016), kde získal bronzovú medailu.

Do NHL bol draftovaný v roku 2014 klubom Carolina Hurricanes, ktorí si ho vybrali v 2. kole (celkovo ako 37.).

Šance v prvom tíme Hurricanes dostával sporadicky v rokoch 2016-2020, no vždy len na pár zápasov. Debutoval 17. januára 2017 proti Columbus Blue Jackets, keď pri zranení striedal Cama Warda a zastavil všetkých 17 striel. Hurricanes vyhrali 4:1. Prevažnú časť tohto obdobia však trávil v AHL, kde nastupoval za tím Charlotte Checkers. V roku 2019 bol dokonca vyhlýsený za najlepšieho brankára súťažw (*Baz Bastien Memorial Award*).
vľavo|náhľad|Nedeljkovic na striedačke
Miesto v NHL si upevnil v prelomovej sezóne 2020/2021, keď v ročníku skrátenom pandémiou COVID-19 nastupoval pri zranení vtedajšej jednotky Hurricanes - Petra Mrázka. Spolu s Jamesom Reimerom vytvorili náhradný tandem. Nedeljkovic zažiaril, keď v 23 zápasoch udržal až 93,2% úspešnosť zákrokov. Na základe excelentných výkonov bol menovaný do NHL All-Rookie tímu a nominovaný na Calder Memorial Trophy. S príchodom skúseného Frederika Andersena do organizácie Caroliny však Nedeljkovic, ktorý bol v tom čase vnímaný ako jednotka NHL-tímu, bol vymenený do Detroitu Red Wings za brankára Jonathana Berniera a výber v 3. kole draftu. S Detroitom vzápätí podpísal dvojročný kontrakt.

Nedeljkovic v Detroite nenadviazal na výkony z Caroliny a výkonnostne sa prepadol. Po slabšej sezón 2021/2022, ktorú ale odchytal ako prvý brankár tímu, bol v ročníku 2022/2023 na základe nedostatočných výkonov umiestnený na waiver listinu a následne do klubu Grand Rapids Griffins v AHL. Ako neobmedzený voľný hráč v lete 2023 podpísal jednoročnú zmluvu s Pittsburghom Penguins.

V Pittsburghu pôsobil ako náhradník Tristana Jarryho, ale jeho výkony sa nestabilizovali. V roku 2024 reprezentoval Spojené štáty na Majstrovstvách sveta. Penguins opustil v lete 2025, keď bol za výber v 3. kole draftu vymenený do San Jose Sharks.

V San Jose vytvoril tandem s mladým ruským brankárom Jaroslavom Askarovom. Hoci sa jeho osobné čísla nevylepšili, klub sa v tomto období posunul zo spodku tabuľky a začal bojovať o účasť v Play-Off. Po neúspešných tímových pôsobeniach v Detroite a Pittsburghu, tak Nedeljkovic v San Jose našiel čiastočný tímový úspech. 7. marca 2026 podpísal so Sharks nový dvojročný kontrakt v hodnote 3 miliónov amerických dolárov ročne.

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Prehľad výmen

## Referencie

Kategória:Hokejisti USA
Kategória:Hokejoví brankári USA
Kategória:Brankári Carolina Hurricanes
Kategória:Brankári Pittsburgh Penguins
Kategória:Brankári Detroit Red Wings
Kategória:Brankári San Jose Sharks
Kategória:Hokejisti draftovaní klubom Carolina Hurricanes
Kategória:Účastníci MS v hokeji 2024
Kategória:Osobnosti USA srbského pôvodu
Kategória:Osobnosti z Ohia